b'\n_START_ARTICLE_\nPravi ranjak\n_START_SECTION_\nOpis\n_START_PARAGRAPH_\nPravi ranjak zraste v vi\xc5\xa1ino do 50 cm in ima enojno steblo. Pritli\xc4\x8dni listi so pecljati in imajo velik kon\xc4\x8dni listi\xc4\x8d, lahko pa tudi manj\xc5\xa1e \xc5\xa1tevilo stranskih listi\xc4\x8dev. Stebelni listi so sede\xc4\x8diin so enkrat pernato deljeni na jaj\xc4\x8daste do suli\xc4\x8daste celerobe listi\xc4\x8de. Cvetovi so cevasti in svetlorumeni ali oran\xc5\xbeno-rumeni, zdru\xc5\xbeeni pa so v gosta glavi\xc4\x8dasta socvetja, pod katerimi je od tri do sedem ovr\xc5\xa1nih listov. Venec je dolg 1-2cm. Plod je strok, v katerem je posami\xc4\x8dno seme. Korenina je vretenasta._NEWLINE_Raste po pustih travnikih na apnen\xc4\x8dasti podlagi po vsej Evropi vse do Kavkaza, v Sloveniji pa cveti od maja do avgusta.'